Renáta Kaščáková

Mgr. Renáta Kaščáková (* 28. október 1965, Trenčín) je slovenská politička. Od roku 2016 do roku 2020 pôsobila ako poslankyňa Národnej rady Slovenskej republikyPoslanci : Zoznam poslancov : Mgr. Renáta Kaščáková – Národná rada Slovenskej republiky [online] Dostupné online, kde bola členkou Výboru pre verejnú správu a regionálny rozvoj, a zároveň je od roku 2013 poslankyňou Trenčianskeho samosprávneho krajaMgr. Renáta Kaščáková, Trenčín, Poslanci, Trenčiansky samosprávny kraj, Trenčiansky samosprávny kraj [online] Dostupné online, kde je členkou Komisie regionálneho rozvoja a cestovného ruchu, za pravicovo-liberálnu stranu Sloboda a Solidarita.

Vo volebnom období 20102014 pôsobila aj ako poslankyňa Mestského zastupiteľstva v Trenčíne a viceprimátorka mesta Trenčín (20112012). V práci pre mesto naďalej pokračuje formou dobrovoľníckej práce ako tútorka procesov spojených s rozvojom mesta a prípravou na čerpanie prostriedkov z EU fondov 20142020. Mesto Trenčín zastupuje aj ako členka Monitorovacieho výboru pre IROP. 

V októbri 2019 sa po vnútrostraníckom spore rozhodla svoje pôsobenie v SaS ukončiť a vstúpiť do Demokratickej strany.

 Štúdium a prvé zamestnanie 
V roku 1988 ukončila štúdium na Filozofickej fakulte Univerzity Komenského v Bratislave v odbore tlmočníctvo – prekladateľstvo (anglický a taliansky jazyk). Následne sa venovala prevažne prekladateľstvu a tlmočníctvu najmä v talianskom jazyku.

 Pôsobenie v samospráve Mesta Trenčín 
V roku 2003 začala pôsobiť v samospráve mesta Trenčín.

Mala osobný podiel na vybudovaní Klientskeho centra Mestského úradu v Trenčíne a spolupracovala na presadzovaní projektov ISO certifikácie, benchmarkingu samospráv a projektu hodnotenia kvality CAF (EFQM), za ktorý mesto získalo v roku 2008 Národnú cenu za kvalituNárodná cena za kvalitu SR 2008, ÚNMS SR [online] Dostupné online . K zviditeľneniu mesta Trenčín prispela aj vedením projektu kandidatúry mesta na titul Európske hlavné mesto kultúry 2013 (Titul napokon získalo mesto Košice). V roku 2009 iniciovala vznik Kultúrno-informačného centra mesta TrenčínVisit Trenčín [online] Dostupné online, ktoré dva roky viedla ako výkonná riaditeľka.

Renáta Kaščáková ako iniciátorka a koordinátorka projektu participatívneho urbanistického plánovania „Trenčín si Ty“Trenčín Si Ty [online] Dostupné online  prispela k zisku špeciálnej ceny ASB Gala 2015ASB GALA 2015 – Slávnostné vyhlásenie ocenení [online] Dostupné online, udelenej mestu Trenčín za ojedinelý a inšpiratívny prístup samosprávy k rozvoju mesta so zapojením širokej odbornej i laickej verejnosti. Pôsobila zároveň ako koordinátor a sekretár medzinárodnej ideovej urbanistickej súťaže na tvorbu nábrežia a priľahlej centrálnej mestskej zóny „Trenčín – mesto na rieke“Trenčín – mesto na rieke [online] Dostupné online , ktorú mesto Trenčín vyhlásilo v roku 2015. Súťaže sa zúčastnilo 59 autorských tímov z celého sveta. Výsledky celého procesu vytvorili podklad pre tvorbu územnoplánovacej dokumentácie, ktorá založí budúci vzhľad mesta. Za celý uskutočnený rozvojový a územnoplánovací proces so zapojením širokej odbornej i laickej verejnosti mesto získalo vysoký rešpekt odborníkov doma i v zahraničí.

Renáta Kaščáková v pozícii špecialistky pre strategický rozvoj na útvare hlavného architekta mesta v rokoch 20122016 zodpovedala aj za prípravu Programu hospodárskeho rozvoja a sociálneho rozvoja mesta Trenčín na roky 20162022, s výhľadom do roku 2040Program hospodárskeho rozvoja a sociálneho rozvoja mesta Trenčín na roky 20162022, s výhľadom do roku 2040 [online] Dostupné online , v ktorom pôsobila ako zodpovedná riešiteľka. Zároveň zodpovedala za prípravu Integrovanej územnej stratégie tzv. funkčnej mestskej oblasti Trenčín (mesto Trenčín a priľahlé obce) a jej koordináciu s Regionálnou integrovanou územnou stratégiou Trenčianskeho kraja, ktoré boli podmienkou pre čerpanie zdrojov z európskych fondov 20142020, konkrétne z programu IROP (Integrovaný regionálny operačný program).

 Politická činnosť 
Renáta Kaščáková je zakladajúcou členkou strany Sloboda a Solidarita. V roku 2009 kandidovala za SaS do Európskeho parlamentu. V roku 2010 uspela ako kandidátka SaS vo voľbách do Mestského zastupiteľstva v Trenčíne, kde pôsobila do roku 2012. V rokoch 20112012 zastávala funkciu viceprimátorky. Funkcie sa spolu s mandátom mestskej poslankyne vzdalaBrífing k odstúpeniu viceprimátorky R. Kaščákovej [online] Dostupné online  po opakovaných politických útokoch na jej osobu zo strany poslancov väčšinového klubu SMER-SD.

V roku 2012 uspela ako kandidátka SaS vo voľbách do zastupiteľstva Trenčianskeho samosprávneho kraja vo volebnom obvode č. 9 – okres Trenčín. S počtom preferenčných hlasov 4 018Definitívne výsledky volieb do orgánov samosprávnych krajov 2013 [online] Dostupné online sa umiestnila na prvom mieste spomedzi všetkých kandidátov v tomto volebnom obvode.

V roku 2016 kandidovala za stranu SaS v parlamentných voľbách. Politická strana získala 315 558 hlasov, čo činí 12,10 %. Renáta Kaščáková na 14. mieste kandidátnej listiny získala 6 447 preferenčných krúžkovVoľby do Národnej rady SR 2016 – Definitívne výsledky [online] Dostupné online  a stala sa poslankyňou Národnej rady Slovenskej republiky.

V krajských voľbách v roku 2017 bola kandidátkou na predsedu Trenčianskeho samosprávneho kraja.

 Referencie 

 Iné projekty 

 Externé odkazy 
 Blog v denníku SME
 Životopis na webe strany SaS

Kategória:Osobnosti z Trenčína
Kategória:Politici SaS
Kategória:Poslanci NR SR (2016 – 2020)
Kategória:Absolventi Filozofickej fakulty Univerzity Komenského v Bratislave
Kategória:Slovenské političky
Kategória:Slovenskí komunálni politici